ราชวิทยาลัยจุฬาภรณ์

ราชวิทยาลัยจุฬาภรณ์ () เป็นสถาบันการวิจัยและวิชาการชั้นสูงสังกัดสำนักนายกรัฐมนตรีราชวิทยาลัยจุฬาภรณ์ รับรางวัลชูเกียรติ “องค์กรคุณธรรมต้นแบบ” ประจำปี 2565 ในสังกัดสำนักนายกฯ (มิใช่สถาบันอุดมศึกษา แต่มีสถาบันอุดมศึกษาอยู่ในส่วนงาน) และจัดการศึกษาทางวิชาการและวิชาชีพด้านวิทยาศาสตร์ เทคโนโลยี สิ่งแวดล้อม การแพทย์ และการสาธารณสุข มีวัตถุประสงค์ในการวิจัย สร้าง ประมวล ประยุกต์ ส่งเสริม เผยแพร่ พัฒนา จัดการศึกษาและผลิตบุคลากรในระดับสูง เพื่อสร้างองค์ความรู้ เป็นศูนย์ความเป็นเลิศทางด้านวิทยาศาสตร์ เทคโนโลยี สิ่งแวดล้อม การแพทย์ และการสาธารณสุข ให้บริการทางการแพทย์และการสาธารณสุขแก่ประชาชน ให้ความช่วยเหลือผู้ยากไร้และผู้ประสบภัยพิบัติ รวมทั้งส่งเสริมคุณธรรมและจริยธรรม และทะนุบำรุงศิลปวัฒนธรรมราชกิจจานุเบกษา.  เล่ม ๑๓๓ ตอน ๗ หน้า ๑. 18 มกราคม 2559.

 ประวัติ 
ราชวิทยาลัยจุฬาภรณ์ ประกอบด้วยโรงพยาบาลจุฬาภรณ์ วิทยาลัยวิทยาศาสตร์การแพทย์เจ้าฟ้าจุฬาภรณ์  ขึ้นเป็นสถาบันอุดมศึกษาในกำกับของรัฐบาล โดยสมเด็จเจ้าฟ้าๆ กรมพระศรีสวางควัฒน วรขัตติยราชนารี พระราชทานนาม "ราชวิทยาลัยจุฬาภรณ์" โดยก่อตั้งขึ้นเมื่อวันที่ 19 มกราคม 2559 ตาม พระราชบัญญัติราชวิทยาลัยจุฬาภรณ์ พ.ศ. 2559 ซึ่งสภานิติบัญญัติแห่งชาติได้ลงมติในวาระรับหลักการเมื่อวันที่ 29 ตุลาคม 2558 และได้ลงมติในวาระ 3 เมื่อวันที่ 3 ธันวาคม 2558 ด้วยคะแนน 151–0 เสียงโดยได้ประกาศลงในราชกิจจานุเบกษา เมื่อวันที่ 19 มกราคม 2559

ราชวิทยาลัยจุฬาภรณ์ เป็นสถาบันการศึกษาวิจัยด้านวิทยาศาสตร์ เทคโนโลยี และการแพทย์ชั้นนำของภูมิภาคในการผลิตและพัฒนาบุคลากรชั้นสูง ทำการวิจัยเพื่อสร้างองค์ความรู้ใหม่และนำผลการวิจัยไปประยุกต์ใช้ เผยแพร่ความรู้ทางด้านวิทยาศาสตร์ เทคโนโลยี สิ่งแวดล้อม การแพทย์ การสาธารณสุข และให้บริการทางการแพทย์เป็นศูนย์กลางความร่วมมือของหน่วยงานภาครัฐและภาคเอกชนทั้งในประเทศและต่างประเทศ รวมทั้งทำงานประสานกับองค์การระหว่างประเทศ มีเป้าหมายสูงสุดคือการนำวิทยาศาสตร์และเทคโนโลยีไปใช้เพื่อยกระดับคุณภาพชีวิตของประชาชน โดยเริ่มรับนักศึกษาของราชวิทยาลัยรุ่นแรกในปีการศึกษา 2560
ในวันที่ 27 ธันวาคม พ.ศ. 2560 ได้มีการประกาศใช้ พระราชบัญญัติราชวิทยาลัยจุฬาภรณ์ (ฉบับที่ 2) พ.ศ. 2560 ซึ่งได้กำหนดให้แยกสถาบันวิจัยจุฬาภรณ์ออกจากราชวิทยาลัยและยังให้อยู่ภายใต้มูลนิธิจุฬาภรณ์ตามเดิม จึงได้ตัดกรรมการสภาราชวิทยาลัยที่มาจากสัดส่วนของสถาบันวิจัยจุฬาภรณ์ออกด้วย อีกทั้งกำหนดให้อาจมีตำแหน่ง ประธานราชวิทยาลัย เพื่อให้สภาราชวิทยาลัยขอรับคำแนะนำและคำปรึกษาในกิจการทั้งปวงตามวัตถุประสงค์ของราชวิทยาลัย และประธานราชวิทยาลัยจะแต่งตั้ง รองประธานราชวิทยาลัย เพื่อทำหน้าที่ตามที่มอบหมายก็ได้ราชกิจจานุเบกษา. พระราชบัญญัติราชวิทยาลัยจุฬาภรณ์ (ฉบับที่ ๒) พ.ศ. ๒๕๖๐. เล่ม ๑๓๔ ตอนที่ ๑๓๑ ก หน้า ๒๔–๓๐. 27 ธันวาคม 2560.

 กรรมการสภาราชวิทยาลัยผู้ทรงคุณวุฒิ 
วันที่ 24 มกราคม พ.ศ. 2560 ราชกิจจานุเบกษาได้เผยแพร่ประกาศสำนักนายกรัฐมนตรี เรื่อง แต่งตั้งกรรมการสภาราชวิทยาลัยผู้ทรงคุณวุฒิของราชวิทยาลัยจุฬาภรณ์ โดยได้แต่งตั้งกรรมการสภาราชวิทยาลัยผู้ทรงคุณวุฒิทั้งสิ้น 7 คนราชกิจจานุเบกษา. ประกาศสำนักนายกรัฐมนตรี เรื่อง แต่งตั้งกรรมการสภาราชวิทยาลัยผู้ทรงคุณวุฒิของราชวิทยาลัยจุฬาภรณ์ (จำนวน ๗ ราย). เล่ม ๑๓๔ ตอน ๒๗ ง พิเศษ หน้า ๒. 24 มกราคม 2560. ดังนี้

 ศาสตราจารย์ วิจิตร ศรีสุพรรณ
 ศาสตราจารย์ ไผทชิต เอกจริยกร
 รองศาสตราจารย์ นายแพทย์ สรนิต ศิลธรรม
 รองศาสตราจารย์ สุธรรม อยู่ในธรรม
 เลอสรร ธนสุกาญจน์
 วุฒิพันธ์ วิชัยรัตน์
 บุษยา มาทแล็ง

ต่อมาในวันที่ 16 พฤษภาคม พ.ศ. 2560 ได้มีการเผยแพร่ประกาศสำนักนายกรัฐมนตรี เรื่อง แต่งตั้งกรรมการสภาราชวิทยาลัยผู้ทรงคุณวุฒิโดยได้แต่งตั้ง จรัมพร โชติกเสถียร เป็นกรรมการสภาราชวิทยาลัยผู้ทรงคุณวุฒิ

 หน่วยงาน 
ราชวิทยาลัยจุฬาภรณ์ประกอบไปด้วย 7 ส่วนงานดังต่อไปนี้ราชกิจจานุเบกษา. ประกาศราชวิทยาลัยจุฬาภรณ์ เรื่อง การจัดตั้งส่วนงาน พ.ศ. ๒๕๕๙. เล่ม ๑๓๓ ตอน ๑๘๗ ง พิเศษ หน้า ๒๔. 24 สิงหาคม 2559.

 สำนักงานราชวิทยาลัยจุฬาภรณ์ มีหน้าที่บริหารจัดการกิจการทั่วไป จัดทํานโยบายแผน และประสานงานกับส่วนงานที่เกี่ยวข้องเพื่อประโยชน์ในการสนับสนุนกิจการของราชวิทยาลัยจุฬาภรณ์ 
 วิทยาลัยวิทยาศาสตร์การแพทย์เจ้าฟ้าจุฬาภรณ์ มีหน้าที่ดำเนินการด้านวิชาการ วิจัยและนวัตกรรม รวมทั้งสนับสนุนด้านการศึกษา วิชาการ วิจัย และนวัตกรรมให้กับส่วนงานต่าง ๆ ของราชวิทยาลัยจุฬาภรณ์ โดยมีการแบ่งหน่วยงานภายในส่วนงานวิทยาลัยวิทยาศาสตร์การแพทย์เจ้าฟ้าจุฬาภรณ์
 โรงพยาบาลจุฬาภรณ์ มีหน้าที่ให้บริการทางการแพทย์และสาธารณสุข รวมถึงให้บริการวิชาการ ทำการวิจัย ฝึกอบรม ตลอดจนสนับสนุนการเรียนการสอนและการวิจัยร่วมกับส่วนงานหรือหน่วยงานอื่น ๆ ทั้งภายในและภายนอกราชวิทยาลัยจุฬาภรณ์ 
 คณะแพทยศาสตร์ศรีสวางควัฒน มีหน้าที่จัดการศึกษาในระดับต่าง ๆ เพื่อผลิตบัณฑิตและพัฒนาบุคลากรด้านแพทยศาสตร์และการสาธารณสุข รวมถึงให้บริการวิชาการ ทำการวิจัยและสร้างนวัตกรรมด้านแพทยศาสตร์และการสาธารณสุข
 คณะพยาบาลศาสตร์อัครราชกุมารี มีหน้าที่จัดการศึกษาในระดับต่าง ๆ เพื่อผลิตบัณฑิตและพัฒนาบุคลากรด้านพยาบาลศาสตร์และด้านสุขภาพ รวมถึงให้บริการวิชาการ ทำการวิจัยและสร้างนวัตกรรมด้านพยาบาลศาสตร์และด้านสุขภาพ
 คณะเทคโนโลยีวิทยาศาสตร์สุขภาพ มีหน้าที่จัดการศึกษาในระดับต่าง ๆ เพื่อผลิตบัณฑิตและพัฒนาบุคลากรด้านเทคโนโลยีวิทยาศาสตร์สุขภาพ รวมถึงให้บริการวิชาการ ทำการวิจัยและสร้างนวัตกรรมด้านเทคโนโลยีวิทยาศาสตร์สุขภาพ
 คณะวิทยาศาสตร์ มีหน้าที่จัดการศึกษาในระดับต่าง ๆ เพื่อผลิตบัณฑิตและพัฒนาบุคลากรด้านการวิจัยและสร้างนวัตกรรมด้านวิทยาศาสตร์และเทคโนโลยี รวมถึงให้บริการวิชาการ และทำการวิจัยด้านวิทยาศาสตร์และเทคโนโลยี

 เชิงอรรถ 
 หมายเหตุ 

 อ้างอิง 

 แหล่งข้อมูลอื่น 


หมวดหมู่:สถาบันอุดมศึกษาในกำกับของรัฐ
หมวดหมู่:สถาบันอุดมศึกษาในกรุงเทพมหานคร
หมวดหมู่:สถาบันการศึกษาที่ก่อตั้งในปี พ.ศ. 2559
หมวดหมู่:สถานที่ที่ตั้งชื่อตามพระนามของสมเด็จเจ้าฟ้าฯ กรมพระศรีสวางควัฒน วรขัตติยราชนารี
หมวดหมู่:หน่วยงานของรัฐบาลไทยในเขตหลักสี่
หมวดหมู่:สำนักนายกรัฐมนตรี